《同赵敬甫京口游桃李园作》
明代·张元凯

春风江上丽人多，酒气花香暖自和。回合朱方皆鹫岭，氤氲赤水尽鲸波。

何嫌树密藏楼阁，却爱花秾照绮罗。扶醉不归城郭去，武陵渔棹一相过。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。